CELEX: 22011D0040
Language: et
Date: 2011-04-01 00:00:00
Title: EMP Ühiskomitee otsus nr 40/2011, 1. aprill 2011 , millega muudetakse Euroopa Majanduspiirkonna lepingu XVIII lisa ( „Töötervishoid ja tööohutus, tööõigus ning naiste ja meeste võrdne kohtlemine” )

30.6.2011   
            
            
               ET
            
            
               Euroopa Liidu Teataja
            
            
               L 171/41
            
         EMP ÜHISKOMITEE OTSUS
   nr 40/2011,
   1. aprill 2011,
   millega muudetakse Euroopa Majanduspiirkonna lepingu XVIII lisa („Töötervishoid ja tööohutus, tööõigus ning naiste ja meeste võrdne kohtlemine”)
   EMP ÜHISKOMITEE,
   võttes arvesse Euroopa Majanduspiirkonna lepingut, mida on muudetud Euroopa Majanduspiirkonna lepingut kohandava protokolliga, edaspidi „leping”, eriti selle artiklit 98,
   ning arvestades järgmist:
   
               (1)
            
            
               Lepingu XVIII lisa on muudetud EMP Ühiskomitee 10. detsembri 2010. aasta otsusega nr 141/2010 (1).
            
         
               (2)
            
            
               Lepingusse tuleb inkorporeerida nõukogu 8. märtsi 2010. aasta direktiiv 2010/18/EL, millega rakendatakse Euroopa Tööstuse ja Tööandjate Keskliitude Ühenduse, Euroopa Käsitööga Tegelevate Väikeste ja Keskmise Suurusega Ettevõtete Keskliidu, Euroopa Riigiosalusega Ettevõtete Keskuse ja Euroopa Ametiühingute Konföderatsiooni poolt vanemapuhkuse kohta sõlmitud muudetud raamkokkulepet ja tunnistatakse kehtetuks direktiiv 96/34/EÜ (2).
            
         
               (3)
            
            
               Direktiiviga 2010/18/EÜ tunnistatakse alates 8. märtsist 2012 kehtetuks nõukogu direktiiv 96/34/EÜ, (3) mis on lepingusse inkorporeeritud ja mis seetõttu tuleb lepingu alusel alates 8. märtsist 2012 kehtetuks tunnistada,
            
         ON TEINUD JÄRGMISE OTSUSE:
   Artikkel 1
   Lepingu XVIII lisa muudetakse järgmiselt:
   
               1)
            
            
               Punkti 31 (nõukogu direktiiv 97/81/EÜ) järele lisatakse järgmine punkt:
               
                           „31a.
                        
                        
                           
                              32010 L 0018: nõukogu direktiiv 2010/18/EL, 8. märts 2010, millega rakendatakse Euroopa Tööstuse ja Tööandjate Keskliitude Ühenduse, Euroopa Käsitööga Tegelevate Väikeste ja Keskmise Suurusega Ettevõtete Keskliidu, Euroopa Riigiosalusega Ettevõtete Keskuse ja Euroopa Ametiühingute Konföderatsiooni poolt vanemapuhkuse kohta sõlmitud muudetud raamkokkulepet ja tunnistatakse kehtetuks direktiiv 96/34/EÜ (ELT L 68, 18.3.2010, lk 13).”
                        
                     
         
               2)
            
            
               Punkt 32 (nõukogu direktiiv nr 96/34/EMÜ) jäetakse välja alates 8. märtsist 2012.
            
         Artikkel 2
   Direktiivi 2010/18/EL islandi- ja norrakeelne tekst, mis avaldatakse Euroopa Liidu Teataja EMP kaasandes, on autentsed.
   Artikkel 3
   Käesolev otsus jõustub 2. aprillil 2011 tingimusel, et EMP Ühiskomiteele on edastatud kõik lepingu artikli 103 lõike 1 kohased teated (4).
   Artikkel 4
   Käesolev otsus avaldatakse Euroopa Liidu Teataja EMP osas ja selle EMP kaasandes.
   
      Brüssel, 1. aprill 2011
      
         
            EMP Ühiskomitee nimel
         
         
            eesistuja kohusetäitja
         
         Gianluca GRIPPA
      
   
   
      (1)  ELT L 85, 31.3.2011, lk 26.
   
      (2)  ELT L 68, 18.3.2010, lk 13.
   
      (3)  EÜT L 145, 19.6.1996, lk 4.
   
      (4)  Põhiseadusest tulenevad nõuded on nimetatud.